Forsker peger på overset ulempe ved elbiler

Der er nyt håb for alle, der stadig insisterer på koblingspedal og gearstang: Manuelt gear kan være godt for hjernen. Det viser forskning fra den japanske hjerneforsker Ryuta Kawashima, der blandt andet er kendt for sit arbejde med Nintendos Brain Training-spil.

Ifølge forskningen aktiverer kørsel med manuelt gear den præfrontale cortex – den del af hjernen, der blandt andet bruges til opmærksomhed, beslutninger og problemløsning. Når føreren selv skal vælge gear, dosere kobling og speeder og hele tiden tilpasse sig trafik og hastighed, kræver det mere mental aktivitet end bare at sætte bilen i “D” og køre afsted.

Hjernetræning på fire hjul

Pointen er ikke, at en gammel benzinbil med manuelt gear pludselig er et medicinsk hjælpemiddel. Men forskningen peger på, at den ekstra koordination kan fungere som en slags lavintensiv træning for hjernen – lidt som kroppen har gavn af at blive brugt. Det er en interessant tanke i en tid, hvor bilerne gør stadig mere for os. Automatgear, adaptiv fartpilot, vognbaneassistent og snart mere avanceret selvkørende teknologi gør kørsel lettere, men også mindre aktivt for føreren.

Set i det lys er den manuelle gearkasse mere end bare mekanisk nostalgi. Den tvinger føreren til at være med.

Problemet er bare, at manuelt gear er på vej ud af markedet. Ikke mindst fordi elbiler stort set altid kører uden traditionel gearkasse, og fordi moderne benzin- og hybridbiler i stigende grad sælges med automatgear.

Manuelt gear lever derfor mest videre i billige basisbiler og i særlige entusiastmodeller, hvor selve køreglæden er en del af salgsargumentet. Eksempelvis har Hyundai Ioniq 6 N kunstige manuelt gearskifte. Det samme har elbilen Lexus RS.

Forsker peger på overset ulempe ved elbiler